לאון ישראל

לאון ישראל, הידוע גם בשם ד"ר ישראל (צרפתית: Léon Israël ; נולד ב-13 בינואר 1906 בקניגסמקר (גר') באלזס-לורן (שהייתה אז באימפריה הגרמנית) ונרצח על ידי המיליציה הצרפתית בעיר ליון ב-27 באפריל 1944 במקון) היה יהודי-צרפתי, רופא ופעיל במחתרת הצרפתית נגד הנאצים. לאון ישראל נולד ב-13 בינואר 1906 ליצחק ישראל, שהיה סוחר. משפחתו החזיקה בעסק של גידול בעלי חיים (חקלאיים). לאון למד בפקולטה לרפואה בשטרסבורג. ב-1929 התקבל להתמחות בבית החולים בשטרסבורג ובמקביל המשיך לחקור ולכתוב את התזה שלו וב-1934 סיים את חוק לימודיו והתמחותו בהצטיינות. באותה שנה הוענק לו פרס אגודת הסטודנטים והבוגרים של הפקולטה לרפואה בשטרסבורג. לאחר לימודיו עסק ברפואה בעיר מץ, ובמקביל פרסם כמה מאמרים מדעיים. בשנת 1937 הוא הצטרף לאגודה המדעית של חבל לורן. עם כיבוש צרפת, אחיו, גיסתו וילדיהם ברחו מעיר הולדתם ומצאו מקלט באזור החופשי של צרפת. שם הם הוסתרו על ידי המחתרת, בביתם של לאון-אלברט ורנה בלנוויליין (Léon-Albert and Renée Blanvillain), בעלי חנות לחומרי בניין במקון. ד"ר ישראל שנשאר רווק הצטרף אליהם במקון בשנת 1941. לאון ישראל לקח על עצמו את המשימה החשאית של מתן טיפול רפואי ללוחמי המחתרת המקומיים וכן סייר בעיר כדי לסייע לעניים. בעקבות סיפוח צרפת וישי על ידי גרמניה הנאצית, התגבר המצוד אחר יהודים ומשפחת ישראל נאלצה להסתתר. ב-25 באפריל 1944 תקפו חברי המחתרת הצרפתית קבוצה של אנשי המיליציה. ב-27 באפריל 1944, עצרו חברי המיליציה בלאון את לאון ישראל שביקר את משפחתו במקון ומיד הוציאו אותו להורג על ידי כיתת יורים. אחיו ג'וזף, גיסתו אנט ואחיינית מוניק בת ה-5 היו עדים להוצאה להורג המהירה שלו, שהתרחשה ליד ביתם. במהלך הלווייתו, אנשי מקון התאספו, ויותר מאלף אנשים השתתפו, למרות שהעיר הייתה עדיין תחת הכיבוש הגרמני. בעקבות ההתנקשות, החליטה משפחת בלנווילין להעביר את משפחת ישראל ממקון לסאנסה עד לשחרור צרפת, אז חזרו לגור בלורין. במקום הריגתו של ד"ר ישראל, (16 Rue du 28 Juin 1944, mâcon) הוצבו לוחות זיכרון (ראה צילום). מדי שנה, ב-17 באפריל (יום גירוש היהודים מפריז ב-1942) מתקיים במקון טקס זיכרון ליד לוחות ההנצחה. בשנת 2023, הונחו זרים על ידי ראש עיריית מקון, הכנסייה הפרוטסטנטית של מקון ומושל מחוז סון-א-לואר (צר'). כהוקרה על מעשיהם, לאון-אלברט ורנה בלנווילין זכו בתואר חסידי אומות העולם בשנת 2005. רנה קיבלה את התואר באופן אישי בגיל 94, אך בעלה לאון-אלברט כבר נפטר ב-1991. 1934 – תזה בסיום לימודי הרפואה: "הפרעות המטולוגיות הקשורות לבנזן" ("Benzene Hemopathies"). 1935 – בדיקות היסטולוגיות של תפקוד היפר-היפופיזי אצל אנשים שמנים מסוימים (Histological tests of prehypophyseal hyperfunction in certain obese individuals). חקר וכתב עם נוספים. 1935 – שני מקרים של אורטיקריה עמידה. טיפול באמצעות צלקות אפידרמליות והיסטמין (Two cases of refractory urticaria. Treatment with epidermal scarifications and histamine). חקר וכתב עם נוספים. 1936 – שיקולים בנוגע להיווצרות יתר חומציות בקיבה (היפרכלורידריה) וטיפול בה באמצעות תרופה משולבת של פנטופון, פפאוורין ואטרינל (Considerations on the genesis of hyperchlorhydria and its treatment with the combined medication of pantopon, papaverine, and atrinal). חקר וכתב עם נוספים. 1936 – מקרה של פקקת של הווריד הנבוב התחתון. טרומבופלביטיס המדמה תסחיפים עורקים ונמק ממוצא ורידי (A case of thrombosis of the inferior vena cava. Thrombophlebitis simulating arterial embolisms and venous origin gangrene). חקר וכתב עם נוספים. 1936 – סיבוכים לאחר הניתוח. דָם. הפרשה מקיבה. (Postoperative complications. Blood. Gastric secretion). חקר וכתב עם נוסף. 1936 – שיתוק פנים בדלקת כליות כרונית (Facial paralysis in chronic nephritis). 1936 – הדם בקרב מטופלים שעברו גסטרקטומיה בעבר (The blood in former gastrectomy patients). חקר וכתב עם נוסף. ISRAËL Léon – Maitron, fusilles-40-44.maitron.fr Cahier des Justes Lycéens Cluny, calameo.com Le Messin : organe des intérêts lorrains ["puis" journal républicain démocrate "puis" quotidien régional d'information], Gallica, ‏1929-11-13 Gilbert Cahen (1983). Pour un martyrologe des médecins mosellans. Société d'histoire et d'archéologie de la Lorraine. ארכיון מ-2023-05-05. נבדק ב-2023-05-05. Société des sciences médicales de la Moselle, Jean (2002). Histoire de la médecine en Moselle des lendemains de la Seconde guerre mondiale à l'an 2000. Société des sciences médicales de la Moselle. ISBN 2-87964-054-7. OCLC 491599896. ארכיון מ-2024-05-18. נבדק ב-2023-05-05. texte, Université de Strasbourg (1538-1970) Auteur du (1937). "Travaux de l'Université de Strasbourg : rapports présentés par le Conseil de l'Université". Gallica. ארכיון מ-2023-11-28. נבדק ב-2023-12-01. texte, Société d'histoire et d'archéologie de Lorraine Auteur du (1937-01-01). "Les Cahiers lorrains : organe des sociétés littéraires et scientifiques de Metz et de la Moselle". Gallica. ארכיון מ-2023-11-28. נבדק ב-2023-12-01. texte, Société d'histoire et d'archéologie de Lorraine Auteur du (1937-09-01). "Les Cahiers lorrains : organe des sociétés littéraires et scientifiques de Metz et de la Moselle". Gallica. ארכיון מ-2023-11-29. נבדק ב-2023-12-01. Un couple fait "Juste parmi les nations", Le Nouvel Obs, ‏2006-01-29 "Léon-Israël". www.ajpn.org. ארכיון מ-2023-05-05. נבדק ב-14 ספטמבר 2024. "Musée de la résistance en ligne". museedelaresistanceenligne.org. נבדק ב-2023-05-05. Lycéens de Cluny. Cahier des Justes. Cluny: Lycée de Cluny. p. 32. ארכיון מ-2023-05-06. נבדק ב-14 ספטמבר 2024. "Dossier n°10593 - Juste(s)". Comité Français pour Yad Vashem. נבדק ב-14 ספטמבר 2024. "Musée de la résistance en ligne". museedelaresistanceenligne.org. נבדק ב-2023-05-05. "Hommage au docteur Israël". www.lejsl.com. נבדק ב-14 ספטמבר 2024. "Mâcon. Une vibrante commémoration en hommage aux victimes des persécutions antisémites et racistes". www.lejsl.com. ארכיון מ-2023-11-28. נבדק ב-2024-09-14. "Mâcon Infos - Le Web Journal du Mâconnais - MÂCON : Hommage aux victimes des persécutions racistes et antisémites". www.macon-infos.com. ארכיון מ-2023-11-28. נבדק ב-2024-09-14. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לאון ישראל".